Dieudonné Yougbaré

**Dieudonné Yougbaré** (1917–2011) var en burkinsk geistlig og katolsk biskop av Koupéla. Han var den første fra urinnvånerne som ble katolsk biskop i Vest-Afrika.
## Liv og virke
### Bakgrunn
Dieudonné Yougbaré gikk på den katolske skole i Koupéla fra 1923 til 1928 og deretter  mindreseminaret i Pabré og storseminaret i Koumi. 
### Prest
Han ble ordinert til prest den 8. april 1945. Han ble utdannet lærer og underviste i Pabré. Etter vikariatet ble han prest i Ouagadougou i 1948, og senere i Pabré. I 1954 ble han foreslått som biskop av biskop Marcel Lefebvre, den apostoliske utsending til de fransktalende regionene i Afrika. Han forutså en snarlig avkolonialisering i de franske omåder i Afrika, og gikk inn for en rask afrikanisering av kirkens ledelsesskikt.

### Biskop av Koupéla
Pave Pius XII utnevnte ham til den første biskopen i det nyopprettede bispedømmet Koupéla den 29. februar 1956. Koupéla var blitt utskilt fra erkebispedømmet Ouagadougou. Erkebiskopen av Lyon, kardinal Pierre-Marie Gerlier, ordinerte ham til biskop den 8. juli 1956; medkonsekratorer var André-Joseph-Prosper Dupont M.Afr., biskop i Bobo-Dioulasso, og Emile-Joseph Socquet M.Afr., tidligere erkebiskop av Ouagadougou.

Dieudonné Yougbaré deltok  på alle fire sesjonene i Det andre Vatikankonsil fra 1962 til 1965. 

Han var sammen med erkebiskopen av Lyon med på grunnlegge et partnerskap mellom bispedømmene Koupéla og Lyon. Dette var det første tilfelle av et slikt «vennskapspartnerskap» mellom bispedømmer.

Under sin tid som aktib biskop opprettet han vlant annet mindreseminaret i Baskouré, så vel som en kateketskole for mossifolket i Guelgue og en annen i Garango for bissafolket. Han bygde også kirker, organiserte menigheter, oppmuntret utviklingen av grunnleggende kristne samfunn, engasjementet til lekfolk og fremmet ideen om en «kirkefamilie» med kardinal Paul Zoungrana fra 1975. Han er også anerkjent for sitt arbeid i favør av dialog mellom kulturer og religioner.

Den 1. juni 1995 aksepterte pave Johannes Paul II hans aldersrelaterte avskjedssøknad. Hans etterfølger ble biskop Séraphin François Rouamba.

Dieudonné Yougbaré flyttet til et prestehjem han hadde opprettet i Bagré, og ble etter en tid blind av onchocerciasis (elveblindhet). Fem år etter skulle Koupéla bli elevert til erkebispedømme.

Han døde til slutt 4. november 2011, 94 år gammel, og var da den eldste presten i Burkina Faso.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Kardinal Pierre-Marie Gerlier (1880-1965) *1929
* Biskop *Dieudonné Yougbaré* (1917-2011) *1956

## Referanser